หุ้นปิดเช้าร่วง16.64จุดตามตปท.
ตลาดหุ้นวันที่ 19 ส.ค.ดัชนีปิดภาคเช้าที่ 1,072.45 จุด ลดลง  16.64 จุด หรือ  1.53% มูลค่าการซื้อขาย 19,324.35 ล้านบาท
19 ส.ค. 2554

ตลาดหุ้นวันที่ 19 ส.ค.ดัชนีปิดภาคเช้าที่ 1,072.45 จุด ลดลง  16.64 จุด หรือ  1.53% มูลค่าการซื้อขาย 19,324.35 ล้านบาท
บริษัทหลักทรัพย์ (บล.) ฟิลลิป (ประเทศไทย) มองว่า การปรับตัวลงของตลาดหุ้นไทยเป็นไปในทิศทางเดียวกับตลาดหุ้นต่างประเทศ โดยความกังวลเรื่องภาวะเศรษฐกิจโลกยังเป็นปัจจัยหลัก หลังมอร์แกน สแตนเลย์ ได้ปรับลดแนวโน้มการขยายตัวของเศรษฐกิจโลก และระบุว่าสหรัฐและยูโรโซนใกล้ ที่จะเข้าสู่ภาวะถดถอย ขณะที่การรายงานตัวเลขเศรษฐกิจสหรัฐดูย่ำแย่กว่าคาดทั้ง กิจกรรมการผลิต, อัตราเงินเฟ้อ และ จำนวนผู้ขอรับสวัสดิการว่างงาน ส่งผลให้ดัชนีดาวโจนส์เมื่อคืนนี้ปิดร่วง 419.63 จุด และราคาน้ำมันดิบในตลาดล่วงหน้าก็อ่อนตัวลง
กลยุทธ์การลงทุน ในระยะสั้นเน้นรอซื้อเมื่อตลาดอ่อนตัวแถว 1075-1060 จุด โดยดัชนมีแนวรับ 1080-1075 จุดและแนวต้าน 1095-1102 
บล.โกลเบล็ก คาดดัชนีวันนี้มีแนวโน้มผันผวนในกรอบ 1,071-1,100 จุ แนะนำกลยุทธ์การลงทุน โดยมองว่าการปรับตัวลงแรงของตลาดเป็นจังหวะในการเข้าซื้อเก็งกำไร หรือซื้อถือเข้าระยะกลางบางส่วน เน้นหุ้นที่มีสภาพคล่องสูงเป็นหลัก กลุ่มธนาคารเป็นเป้าหมายของการเข้าซื้อ KTB แนวรับ 19.40 และ 19.00 บาท BBLแนวรับ 156 บาท 
กลุ่มสื่อสารการปรับตัวลงแรงเป็นจังหวะในการเข้าซื้อเก็งกำไรเล่นรอบ DTAC ADVANC หุ้นรายหลักทรัพย์ TCC DCC สำหรับหุ้นเก็งกำไรทางเทคนิค ITD AMATA ระยะกลาง ซื้อระยะกลางบางส่วน เมื่อปรับลงแรง        หลักทรัพย์ 5อันดับแรกที่มีมูลค่าการซื้อขายสูงสุด ได้แก่PTT   มูลค่าการซื้อขาย  1,377.48 ล้านบาท   ปิดที่ 322 บาท  ลดลง 7 บาท หรือ -2.13%KBANK มูลค่าการซื้อขาย  1,265.97 ล้านบาท   ปิดที่ 131 บาท  ลดลง 4.50 บาท หรือ  -3.32%TPIPL มูลค่าการซื้อขาย 937.47 ล้านบาท  ปิดที่ 14.20   บาท เพิ่มขึ้น 0.40 บาท หรือ +2.90%BBL   มูลค่าการซื้อขาย  917.59 ล้านบาท   ปิดที่ 159 บาท  ลดลง 3 บาท หรือ -1.85%TOP   มูลค่าการซื้อขาย  782.13 ล้านบาท  ปิดที่ 68.50  บาท  ลดลง 2 บาท หรือ -2.84%